Justini II

Justini II (latinisht: ;  'Ioustînos'; vdekur më 5 tetor 578) ishte Perandori Romak Lindor nga viti 565 deri në vitin 578. Ai ishte nipi i Justinianit I dhe burri i Sofisë, mbesa e perandoreshës Teodora, prandaj ishte anëtar i Dinastisë Justiniane.

Justini II trashëgoi një perandori shumë të zgjeruar, por tepër të shtrirë, me shumë më pak burime në dispozicion në krahasim me Justinianin e I. Pavarësisht kësaj, ai u përpoq të arrinte reputacionin e xhaxhait të tij të frikshëm duke braktisur pagesën e haraçit për fqinjët e perandorisë. Kjo lëvizje e llogaritur gabim rezultoi në rindezjen e luftës me Perandorinë Sasanide dhe në një pushtim Longobard, që u kushtoi romakëve pjesën më të madhe të territorit të tyre në Itali.

 Biografia 
Justini ishte djali i Vigilantias dhe Dulcidios (nganjëherë i përmendur si Dulcissimus),  përkatësisht motra dhe kunati i Justinianit. Vëllezërit e tij përfshinin Marcelin dhe Praejektin. Me Sofinë ai pati një vajzë, Arabian dhe ndoshta një djalë, Justusin, i cili vdiq i ri. Ai gjithashtu kishte një mbesë të quajtur Helena.

Justiniani I vdiq pa fëmijë, më 14 nëntor 565. Kaliniku (eunuk), , duket se ka qenë dëshmitari i vetëm i momenteve të tij të vdekjes dhe më vonë pretendoi se Justiniani kishte caktuar "Justinin, djalin e Vigilantias" si trashëgimtarin e tij në një vendim në shtratin e vdekjes. Sqarimi ishte i nevojshëm sepse kishte një tjetër nip dhe kandidat për fron, Justini, i biri i Germanusit. Historianët modernë dyshojnë se Kaliniku mund të ketë sajuar fjalët e fundit të Justinianit për të siguruar trashëgiminë për aleatin e tij politik.Evans (1999), fq. 263–264 Siç vuri në dukje historiani Robert Browning: "A e bëri Justiniani vërtet në fund të bënte një zgjedhje, apo Kaliniku e bëri atë për të? Vetëm Kaliniku e dinte."Browning (2003), fq. 165

Në çdo rast, Kaliniku filloi të paralajmëronte ata që ishin më të interesuarit për trashëgiminë, fillimisht anëtarë të ndryshëm të Senatit Bizantin. Pastaj së bashku njoftuan Justinin dhe Vigilantian, duke ofruar fronin. Justini pranoi pas shfaqjes tradicionale simbolike të ngurrimit dhe me gruan e tij Sofia, ai u shoqërua në Pallatin e Madh të Kostandinopojës. Ekskubitorët bllokuan hyrjet e pallatit gjatë natës dhe herët në mëngjes, Johan Skolastiku, Patriarku i Kostandinopojës, kurorëzoi Augustin e ri. Vetëm atëherë u shpall publikisht vdekja e Justinianit dhe pasardhja e Justinit në Hipodromin e Kostandinopojës.Evans (1999), fq. 264

Si patriarku, ashtu edhe Tiberi, komandanti i Ekskubitorëve, ishin emëruar së fundmi, me Justinin që kishte luajtur një rol në emërimet e tyre përkatëse, në rolin e tij si kuropalat të Justinianit. Gatishmëria e tyre për të ngritur në fron mbrojtësin dhe aleatin e tyre nuk ishte aspak befasuese.Evans (1999), fq. 264

Në ditët e para të mbretërimit të tij, Justini pagoi borxhet e xhaxhait të tij, administroi drejtësinë personalisht dhe shpalli tolerancën fetare universale. Më 1 janar 566, ai u bë konsull, duke ringjallur kështu një post që Justiniani e kishte ndërprerë që nga viti 541. Justini dhe Sofia, fillimisht premtuan të bënin paqe me kushëririn me të njëjtin emër, Justinin (djalin e Germanusit) dhe rivalin e fronit, por atë e vranë në Aleksandri, jo shumë kohë më vonë. Sipas një burimi armiqësor, çifti perandorak goditi kokën e tij të prerë.Evagrius Scholasticus, Ecclesiastical History, 5.2

Në vitin 566 ai reformoi ligjin e Justinianit për divorcin, për të shkuar shumë larg, duke revokuar mundësinë e divorcit me pëlqim të ndërsjellë. 

Përballë një thesari të zbrazët, ai e ndërpreu praktikën e Justinianit, për të blerë armiq të mundshëm. Menjëherë pas pranimit të tij, Justini ndaloi pagesën e subvencioneve për avarët, duke i dhënë fund një armëpushimi që kishte ekzistuar që nga viti 558. Ky veprim prishi ekuilibrin delikat të fuqisë në pellgun e Panonisë, pasi elita avare u detyrua të kërkonte burime të reja pasurie për të ruajtur pozicionin e saj dhe rrjetet e klientëve. Pasi avarët dhe fisi fqinj i Longobardëve u bashkuan për të shkatërruar Gepidët, nga të cilët Justini kishte marrë kështjellën e Sirmiumit në Danubit, presioni avar bëri që Longobardët të migronin në Perëndim dhe në vitin 568 ata pushtuan Italinë nën mbretin e tyre Alboin. Ata pushtuan shpejt luginën e lumit Po dhe brenda pak vitesh e kishin bërë veten zotër të pothuajse të gjithë vendit. Vetë avarët kaluan Danubin, në vitin 573 ose 574, kur vëmendja e Perandorisë ishte e shpërqendruar nga problemet në kufirin persian. Ata u qetësuan vetëm nga pagesa e një subvencioni prej 60,000 copë argjendi nga pasardhësi i Justinit, Tiberi.

Kufijtë Veriorë dhe Lindorë ishin fokusi kryesor i vëmendjes së Justinit. Ai filloi të forconte një aleancë me turqit, fuqia e re në Azinë Qendrore, që kërcënonte si avarët, ashtu dhe persët nga mesi i shekullit të V. Në përputhje me politikën e tij të mos pagimit të haraçeve, ai refuzoi kërkesat arabe për pagesa.

Në vitin 572, refuzimi i tij për t'u paguar haraç persëve në kombinim me ofertat ndaj turqve, çoi në një luftë me Perandorinë Sasanide. Pas dy fushatave katastrofike, në të cilat persianët nën Khosroun e I, pushtuan Sirinë dhe kështjellën e rëndësishme strategjike të Darës, Justini pësoi sëmundje të rëndë mendore. Gjatë paaftësisë së tij, gruaja e tij, Sofia riktheu politikën tributeve duke arritur një armëpushtim një-vjeçar me persët, me një pagesë prej 45,000 monadhash ari. Kjo u pasua nga një armëpushim tre-vjeçar, kur Tiberi arriti një marrëveshje për të paguar 30,000 monadha në vit. Negociatat e mëtejshme bënë që romakët të njihnin mbizotërimin pers në Armeninë Lindore dhe Iberi,  megjithëse luftërat në Armeni vijuan.

Pas vitit 572, Justini u raportua se kishte shpërthime të çmendurisë. Joani i Efesit, sekti monofizit i të cilit vuajti përndjekje nën Justinin, ofroi një përshkrim të gjallë të çmendurisë së Justinit, në të cilin ai sillej si një kafshë e egër, u rrotullua në një fron të lëvizshëm dhe kërkonte që muzika e organeve të luhej ditë e natë.Joani i Efesit, Ecclesiastical History, Part 3, Book 3 Në vitin 574, me sugjerimin e Sofisë, ai adoptoi gjeneralin Tiber, si djalin dhe trashëgimtarin e tij dhe më pas u tërhoq në favor të tij. Më 7 dhjetor, sipas Theofilaktit të Simokatës, Justini mbeti mjaft i qartë për të bërë një fjalim elokuent ndërsa kaloi kurorën:Theofilakt Simokata III. 11: "Ky u fol në shtatë dhjetor, gjatë ditës së gjashtë, në periudhën e nëntë fiskale." Joani i Efesit, 3.5.

Katër vjet më vonë, më 26 shtator 578, ai e ngriti Tiberin si August. Justini vdiq vetëm nëntë ditë më vonë, më 5 tetor 578.Chronicon Paschale 578; Johani i Efesit, 3.5.

 Shiko edhe 
 Dinastia e Justinianit
 Justiniani I
 Justini I
 Tiberi II Konstandini
 Kodeksi i Justinianit
 Lista e Perandorëve Bizantinë
 Perandoria Bizantine
 Iliriku
 Perandorët ilirë
 Lista e perandorëve ilirë
 Lista e personaliteteve ilire

Shënime

 Referime 

 Bibliografia 
Burime parësore




Burime dytësore














Lidhje të jashtme

 DIR: De Imperatoribus Romanis: Justin II



Kategoria:Lindje - Shekulli VI
Kategoria:Perandorë ilirë
Kategoria:Perandorë bizantinë
Kategoria:Dinastia e Justinianit
Kategoria:Vdekje 578